EkBass/fiwiki-20250220-pages-articles huggingface dataset:
Lauri Katara

Lauri Katara (25. maaliskuuta 1884 Tyrvää – 1. syyskuuta 1978 Turku) oli suomalainen kauppaoppilaitoksen opettaja ja johtaja.Ylioppilasmatrikkeli 1904, matrikkelinumero 29337Päivästä päivään. 50 v. täytti..., Helsingin Sanomat, 26.03.1934, nro 82, s. 3, Kansalliskirjaston digitaaliset aineistot Lauri Kataran vanhemmat olivat maanviljelijä Oskari Taavetti Katara ja Olga Augusta Kassari. Hän pääsi ylioppilaaksi 1905 Tampereen reaalilyseosta ja valmistui Helsingin yliopistosta filosofian kandidaatiksi 1910 ja filosofian maisteriksi 1912. Katara suoritti 1912 Kauppakorkeakoulussa kauppakoulun opettajatutkinnon. Katara toimi Sortavalan kauppakoulun ja liikeapulaiskoulun opettajana 1913–1917. Hän oli sitten kolmisen vuotta samanlaisissa tehtävissä Lahdessa ja vielä pari vuotta Lahden kauppakoulun ja liikeapulaiskoulun johtajana, sekä samalla Kansallis-Osake-Pankin Lahden konttorin prokuristina. Katara muutti vuonna 1920 Turkuun Turun Yliopistoseuran taloudenhoitajaksi ja hän toimi sittemmin myös Turun yliopiston taloudenhoitajana ja kamreerina 1921–1924. Katara oli Turussa lisäksi Länsi-Suomen Osake-Pankin Hämeenkadun konttorin johtajana 1924–1926. Turun kaupungin kauppakoulun johtajaksi Katara tuli vuonna 1926. Katara toimi Turussa lisäksi kirjanpidon opettajana, useiden liikkeiden ja Turun kaupungin tilien tarkastajana, palo- ja henkivakuutusasiamiehenä ja tutkijalautakunnan jäsenenä. Hän teki 1928 ulkomaanmatkan Englantiin. Kataran kirjoittama "Myyjä ja ostaja myymälässä" tuli oppikirjaksi useissa kauppakouluissa ja hän julkaisi kauppaa ja liike- elämää koskeneita kirjoituksia aanoma- ja aikakauslehdissä. Lauri Katara oli naimisissa vuodesta 1913 konttoristi Vivi Elviira Saarisen kanssa. == Julkaisuja == * Myyjä ja ostaja myymälässä. 1. Otava 1930 * Selostavia tietoja Turun liikemiesyhdistyksen toiminnasta 1931-35. Turun liikemiesyhdistys, Turku 1936 * Tyrvään säästöpankki 1876-1936. Tyrvään säästöpankki, Vammala 1937 * Selostavia tietoja Turun liikemiesyhdistyksen toiminnasta 1936-1945. Turun liikemiesyhdistys, Turku 1946 * Turun liikemiesyhdistys 1906-1956. Turun liikemiesyhdistys, Turku 1956 * Turun kaupungin kauppakoulu 1919-1969. Turku 1969 == Lähteet == Luokka:Suomen koulujen rehtorit Luokka:Vuonna 1884 syntyneet Luokka:Vuonna 1978 kuolleet
Roland Juhász

Roland Juhász (s. 1. heinäkuuta 1983 Cegléd) on unkarilainen jalkapalloilija, pelipaikaltaan keskuspuolustaja. Hän edusti kotimaansa seurojen lisäksi kahdeksan kautta belgialaista Anderlechtia. Hän pelasi Unkarin maajoukkueessa 95 ottelua vuosina 2004–2016. Juhász edusti Unkarin pääsarjassa pisimpään MTK Budapestia vuosina 2000–2005 ja Fehérvária (entiseltä nimeltään Videoton) vuosina 2013–2020. Hän pelasi vuosina 2005–2013 Anderlechtissa pudotuspelit mukaan lukien 210 Belgian liigan ottelua ja teki niissä 20 maalia. Hän voitti Belgian liigamestaruuden vuosina 2006, 2007, 2010 ja 2012 sekä Belgian cupin vuonna 2008. Unkarissa hän voitti liigamestaruuden vuosina 2003, 2015 ja 2018 sekä cupin vuonna 2019. Hän pelasi Mestarien liigassa Anderlechtin joukkueessa yhdeksän ottelua ja teki maalin marraskuussa 2006 AC Milania vastaan. Juhász pelasi Unkarin A-maajoukkueessa ensimmäisen kerran huhtikuussa 2004. Hän pelasi kaikkiaan 95 A-maaottelua, joissa hän oli 89 kertaa avauskokoonpanossa. EM-kilpailuissa 2016 hän pelasi avauskokoonpanossa kaksi alkulohko-ottelua ja tappiollisen neljännesvälieräottelun Belgiaa vastaan. Hän pelasi 18 MM- karsinta- ja 29 EM-karsintaottelua. Hän teki maaotteluissaan kuusi maalia: huhtikuussa 2004 ensimmäisessä maaottelussaan Japania vastaan, elokuussa 2007 ystävyysottelussa Italiaa vastaan, toukokuussa 2008 ystävyysottelussa Kreikkaa vastaan, lokakuussa 2008 MM-karsintaottelussa Albaniaa vastaan, huhtikuussa 2009 MM-karsintaottelussa Maltaa vastaan ja syyskuussa 2012 MM- karsintaottelussa Andorraa vastaan. Hän pelasi viimeisen maaottelunsa marraskuussa 2016 ystävyysottelussa Ruotsia vastaan. == Lähteet == Luokka:Unkarilaiset jalkapalloilijat Luokka:Vuonna 1983 syntyneet Luokka:Elävät henkilöt
Marlen Haushofer

Marlen Haushofer (11. huhtikuuta 1920 Frauenstein, Itävalta – 21. maaliskuuta 1970 Wien, Itävalta:Haushofer, Marlen, Bibliotheque nationale de France 6.12.2004, viitattu 31.3.2024 ) oli itävaltalainen kirjailija.Oskari Onninen, Aarrejahti, Suomen Kuvalehti 31.3.2022, viitattu 31.3.2024 Hän kirjoitti romaaneja, novelleja, näytelmiä, kuunnelmia ja myös televisiolle. Haushoferin kirja Die Wand ilmestyi 1963 ja Eila Pennasen suomennos Seinä 1964. Teos kertoo naisesta, joka elää lasisen seinän takana, luonnossa, eristyneenä muusta maailmasta, ja teosta on sanottu Robinson Crusoe -mukaelmaksi. Teos jäi Saksassa paljolti vaille huomiota 1980-luvulle saakka, jolloin feministinen kirjallisuudentutkimus löi läpi. Kirjailija Malin Kivelä kirjoittaa kirjasta Suurteoksia-antologiassa (Suurteoksia I, Tammi 2021 ISBN 978-952-04-2232-5), ja kirja tuli heti suosituksi Pääkaupunkiseudun kirjastoissa, jossa sitä on yksi kappale mutta jonottajia keväällä 2022 oli 75. ==Lähteet== ==Aiheesta muualla== Luokka:Itävaltalaiset kirjailijat Luokka:Vuonna 1920 syntyneet Luokka:Vuonna 1970 kuolleet
Arzew

Arzew () on satamakaupunki ja piirikunnan keskus Oranin maakunnassa Algeriassa. Se sijaitsee Välimeren Arzewinlahden länsirannalla 40 kilometriä Oranista koilliseen. Arzewin kunnassa oli arviolta 108 300 asukasta vuonna 2020. Arzewin kunnan pinta-ala on 78,41 neliökilometriä. Se rajoittuu etelässä Aïn El Bian ja Hassi Mefsoukhin ja lännessä Gdyelin kuntiin sekä pohjoisessa ja idässä Välimereen. Kaupunki sijaitsee kapealla rantavyöhykkeellä, jonka länsi- ja pohjoispuolella kohoavat Arzewin vuoret. Arzewin suolajärvi sijaitsee kauempana etelässä. Kaupungin edeltäjä oli roomalainen Portus Magnus, joka sijaitsi idempänä nykyisen Bethiouan paikalla ja jäi sittemmin autioksi. Uudelle paikalle siirtynyt Arzew oli 1100-luvulta lähtien pieni kalastus- ja kauppasatama, jonka kautta vietiin lähistöllä tuotettua suolaa, vehnää, espartoheinää, lampaita ja viiniä. Ranskalaiset valtasivat sen vuonna 1833. Hyvästä luonnonsatamastaan huolimatta kaupunki jäi lähellä sijaitsevien Oranin ja Mostaganemin varjoon, ja sen kehitystä haittasi myös juomaveden puute. Algerian itsenäistyttyä Arzewista muodostui Hassi R’Melistä tulevien putkijohtojen ansiosta Algerian tärkein öljyn ja maakaasun vientisatama. Sen teollisuus- ja satama-alue käsittää myös Aïn El Bian, Bethiouan ja Mers El Hadjadjin kunnat. Alueella toimii kaasun nesteytyslaitos, öljynjalostamo, lannoitetehdas ja muuta kemian teollisuutta. Siellä työskentelevistä suurin osa asuu Oranissa. Arzew on jäänyt sosiokulttuurisesti Oranin varjoon, ja kaupunki kärsii myös ympäristöongelmista. ==Lähteet== Luokka:Algerian kaupungit
Uinnin Suomen-mestaruuskilpailut 1949

Suomen Uimaliitto järjesti mestaruuskilpailut yhdessä osassa Valkeakoskella Kirjaslammen uimalassa 6.-7.8.1949. == Miehet== === 100 m vapaauinti === Sija Kilpailija Aika 1 Leo Telivuo 1.04,3 2 Edvin Vikiönkorpi 1.04,3 3 Heikki Hietanen 1.04,6 4 Pentti Paatsalo 5 Jarl Grahn 1.06,1 6 Pauli Hille === 400 m vapaauinti === Sija Kilpailija Aika 1 Bror Labart 5.13,0 2 Jaakko Aalto 5.28,0 3 E. Olander 5.31,6 4 Aatos Laine 5.36,0 5 Heikki Hölttä 5.48,9 6 Teuvo Niemelä 5.53,7 === 1 500 m vapaauinti === Sija Kilpailija Aika 1 Bror Labart 21.13,6 2 Aatos Laine 22.32,0 3 Heikki Hölttä 22.54,0 4 E. Olander 23.11,0 === 100 m selkäuinti === Sija Kilpailija Aika 1 Erkki Marttinen 1.13,1 2 Sampsa Aaltio 1.16,5 3 Pauli Hille 1.8,6 4 Altte Harma 1.22,1 5 L. Ahola 1.22,4 6 Pekka Silvast 1.23,0 === 200 m rintauinti === Sija Kilpailija Aika 1 Juha Tikka 2.52,2 2 Aulis Kähkönen 2.53,6 3 Tauno Vaarna 3.00,0 === 4 x 200 m vapaauintiviesti === Sija Seura Aika 1 Helsingin Uimarit (P.Paatsalo, P. Hille, L. Telivuo, B. Labart) 10.08,4 2 Helsingfors Simsällskap 10,23,6 === 3 x 100 m sekaviesti === Sija Seura Aika 1 Helsingin Uimarit (S. Aaltio, J. Tikka, L. Telivuo) 3.33,3 2 Helsingfors Simsällskap (E. Marttinen, Korhonen, J. Grahn) 3.36,8 3 Tampereen Uimaseura 4.01,3 4 Kotkan Uimaseura 4.03,8 === Ponnahduslautahypyt === Sija Kilpailija Pisteet Sijapisteet 1 Helge Wasenius 147,37 2 Olavi Heinonen 139,54 3 Veikko Syvälahti 115,51 4 M. Dimitrijeff 105,93 5 M. Janastola 85,09 === Suorat kerroshypyt=== Sija Kilpailija Pisteet Sijapisteet 1 E.Lehtinen 47,01 2 Birger Kivelä 44,73 3 Helge Wasenius 43,10 4 A. Iivanainen 42,62 === Vaihtelevat kerroshypyt=== Sija Kilpailija Pisteet Sijapisteet 1 Birger Kivelä 119,87 2 Åke Bergman 104,05 3 Erkki Gröndahl 94,07 == Naiset == === 100 m vapaauinti === Sija Kilpailija Aika 1 Ritva Järvinen 1.17,3 2 Ilmi Taleva 1.20,1 3 Aune Jaatinen 1.21,5 4 Ritva Koivula 1.21,8 5 Ritva Linkosuo 1.22,8 6 Raili Poutanen 1.23,8 === 400 m vapaauinti === Sija Kilpailija Aika 1 Ritva Järvinen 6.06,8 2 Aune Jaatinen 6.23,2 3 Ilmi Taleva 6.33,5 4 Kaisa Karjalainen 6.42,2 4 Sirkka Tani 6.50,2 === 100 m selkäuinti === Sija Kilpailija Aika 1 Hilkka Hietamäki 1.26,5 2 Ritva Koivula 1.30,0 3 Leila Karvonen 1.32,2 4 Carita Nergström 1.32,2 5 Ritva Linkosuo 1.36,8 === 200 m rintauinti === Sija Kilpailija Aika 1 Kaija Mäkelä 3.10,2 2 Margit Leskinen 3.11,6 3 Meeri Salminen 3,18,1 4 Sirkka Perälä 3.26,0 5 Kielo Heilimä 3.32,5 === 4 x 100 m vapaauintiviesti === Sija Seura Aika 1 Hämeenlinnan Uimaseura (, , , A. Toivonen) 5.34,7 2 Helsingin Uimarit (K. Mäkelä, , , R. Järvinen) 5.38,2 3 Valkeakosken Uimaseura 5.50,0 === 3 x 100 m sekaviesti === Sija Seura Aika 1 Helsingin Uimarit (K. Hakomeri, R. Järvinen, K. Mäkelä) 4.22,6 2 Helsingfors Simsällskap 4.32,0 3 Tampereen Uimaseura 4,42,2 === Ponnahduslautahypyt === Sija Kilpailija Pisteet Sijapisteet 1 Hannele Gustafsson 102,33 2 Mailis Mettälä 75,40 === Suorat kerroshypyt === Sija Kilpailija Pisteet Sijaluku 1 Aili Mikkelä 24,88 2 Marita Tallberg 24,13 == Lähteet == * * Luokka:Vuoden 1949 urheilu Luokka:Valkeakosken urheilutapahtumat Luokka:Uinnin Suomen-mestaruuskilpailut
Kubofuturismi

Kubofuturismi on taidesuuntaus, joka on joltain osin yhdistelmä futurismia ja kubismia. Se muistuttaa futurismia dynaamisuudellaan ja kubismia uuden tilan käyttötavan suhteen. Kubofuturismi kuvaa asioita samanaikaisesti useasta näkökulmasta. Kubofuturismia on myös kirjallisuudessa, missä tosiasiat jakautuvat useisiin osatekijöihin, kuten runollisiin kuvauksiin. Kubofuturismia luonnehtivat ajatukset edistyksen, dynaamisuuden ja modernin teknologian suosimisesta. Kubofuturistinen kirjallisuus on modernia ja siinä poiketaan perinteisen lauserakenteen käyttämisestä. Kubofuturismi on yleisintä venäläisten ja ranskalaisten runoilijoiden keskuudessa. Merkittävimpiä kubofuturiteja ovat olleet venäläinen kirjailija Velemir Khlebnikov, joka kehitti zaumny-kielen sekä ranskalainen runoilija Guillaume Apollinaire, joka oli yhteydessä myös surrealismiin. == Lähteet == Luokka:Futurismi
Transportarbetareförbundet

Transportarbetareförbundet (virallisesti Svenska Transportarbetareförbundet; puhekielessä Transport) on ruotsalainen kuljetusalan ammattiliitto, joka on perustettu vuonna 1897. Se kuuluu keskusammattijärjestö Landsorganisationeniin. Transport.JPG|Järjestön pääkonttori Olof Palmes gatalla Tukholmassa. ==Lähteet== ==Aiheesta muualla== * Järjestön verkkosivut Luokka:Ruotsalaiset ammattiliitot
Jorma Hietamäki

Jorma Eevert Hietamäki on radiotoimittaja, Yleisradion entinen musiikkipäällikkö ja laulaja. Hietamäki aloitti radiouransa 1980-luvun alussa Yleisradion Keski-Suomen toimituksessa. Hän juonsi ohjelmia ja vastasi niiden musiikkivalinnoista. Hän työskenteli vuosina 2003–2018 Yle Radio Suomen musiikkipäällikkönä. Hänet tunnetaan myös Entisten nuorten sävellahja -ohjelman keksijänä ja pitkäaikaisena tuottajana. Hietamäki on juontanut Yleisradion Euroviisu-lähetyksiä sekä toiminut Tangomarkkinoiden ja Uuden Musiikin Kilpailun tuomarina. Toimittajantyön lisäksi Hietamäki on myös esiintynyt laulajana. Hän on Led Zeppelinin musiikkia soittavan jyväskyläläisen Let's Eppelinin laulaja ja perustajajäsen. Lisäksi hän on laulanut ja soittanut kitaraa kuortanelaisessa perinnerockyhtyeessä Hänen Leipänsä sekä progressiivista rockia soittaneessa Gabriel-yhtyeessä. Joulukuussa 2020 tasavallan presidentti myönsi Hietamäelle Suomen Valkoisen Ruusun ansioristin. == Hietamäen toimittamia radio-ohjelmia == * Rupikonna - yhdessä Olli Kivistön kanssa * Suomirock * Poppijorma * Tiskijorma == Lähteet == Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt
Karl Lindberg (metsäneuvos)

Karl Emil Lindberg (31. maaliskuuta 1869 Vaasa – 4. helmikuuta 1940 Eurajoki) oli suomalainen metsänhoitaja ja metsäneuvos.Ylioppilasmatrikkeli 1853–1899 : Karl Emil Lindberg70-vuotias. Metsäneuvos Karl Lindberg, Helsingin Sanomat, 31.03.1939, nro 87, s. 6, Kansalliskirjaston digitaaliset aineistotKarl Lindberg död, Åbo Underrättelser, 11.02.1940, nro 40, s. 3, Kansalliskirjaston digitaaliset aineistotDödsfall, Hufvudstadsbladet, 09.02.1940, nro 38, s. 2, Kansalliskirjaston digitaaliset aineistot Karl Lindbergin vanhemmat olivat varatuomari, pankinkomissaari Carl Henrik Lindberg (1820–1885) ja Betty Antoinette Granqvist. Hän valmistui ylioppilaaksi Kuopion yksityislyseosta 1889 ja suoritti metsänhoitajatutkinnon Evon metsäopistossa 1892.Yrjö Kotivuori, Ylioppilasmatrikkeli 1640–1852: Karl Henrik Lindberg. Verkkojulkaisu 2005. Luettu 31.3.2024. Lindberg oli 1903–1912 Suomusjärven hoitoalueen metsänhoitajana ja metsähallituksessa 1912–1918 metsäinsinöörinä ja 1918–1920 metsäneuvoksena. Sen jälkeen hän toimi yksityisenä neuvonantajana metsä- ja uittoasioissa ja oli mukana useissa valtion ja yksityisissä toimikunnissa. Lindberg oli Suomen Metsänhoitoyhdistyksen puheenjohtajana 1912–1918 ja Suomen Uittajainyhdistyksen puheenjohtajana 1918–1928 ja hänestä tuli Suomen Uittajainyhdistyksen kunniajäsen vuonna 1930. Lindberg oli mukana perustamassa vuonna 1918 puutavaran uitossa tarvittavien koneiden, tarpeiden, työkalujen ja raaka-aineiden sekä metsätyökalujen ja metsänhoidollisten koneiden kauppaa harjoittanutta Uittokalusto Oy:tä ja oli eräiden puunjalostusyhtiöiden, muun muassa Kemi-yhtiön hallituksen jäsenenä. Hän kirjoitti omasta alastaan ammatti- ja päivälehtiin.Uittokalusto : Keitä me olemmeTäydentäviä yhtiötietoja : Uittokalusto Oy - Ab Flottningsmaterial, Pörssitieto G. Kock Karl Lindberg oli naimisissa vuodesta 1900 Milma Maria (Mary) Borgin (k. 1940) kanssa. == Lähteet == Luokka:Suomalaiset metsänhoitajat Luokka:Vuonna 1869 syntyneet Luokka:Vuonna 1940 kuolleet
Helsingin Paini-Miehet

Helsingin Paini-Miehet on 21. tammikuuta 1935 perustettu painin erikoisseura. HPM:n perustajajäsenet olivat lähes kaikki painineet Helsingin Kisa-Veikoissa ja katsoivat silloin olevan parempi perustaa oma painiseura. HPM on menestynyt niin kotimaisilla, kuin myös ulkomaisilla molskeilla hienosti. 2000-luvun alusta seura on kasvanut merkittäväksi seuraksi niin kansallisella kuin kansainvälisellä tasolla. HPM on ollut jo pitkään Suomen suurin painiseura yli 500 harrastajallaan. Toiminta alkoi 1935 Kalliossa Narikan vintillä. Nykyisin seura harjoittelee Liikuntamyllyssä, Maunulassa ja Urheassa. HPM on 2024 vuoden alkuun mennessä saavuttanut eri ikäluokkien SM kilpailuista 263 kultamitalia, 237 hopeamitalia ja 209 pronssimitalia. Yhteensä siis 709 mitalia. Ainoastaan vuosina 1946 ja 1953 HPM on jäänyt mitalitta SM kisoista. Seuran ensimmäisen SM kultamitalin saavutti Onni Pellinen 1935 kreikkalais- roomalaisessa painissa sarjassa 87 kg. Ensimmäisen vapaapainin SM-kultamitalin voitti Urho Hirvilammi vuonna 1938 sarjassa 66 kg. Naisten ensimmäisen SM- kultamitalin voitti vuonna 2000 Ilona Köckritz sarjassa 62 kg. HPM on saavuttanut yhden sarjan kolmoisvoiton yleisen sarjan SM kisoissa kaksi kertaa. Ensimmäinen tapahtui 1940, jolloin sarjassa vapaapainin 56k g Veikko Tuhkanen voitti kultaa, Yrjö Lapinlinna hopeaa ja Olavi Tynkkynen pronssia. Seuraavaa kolmoisvoittoa saatiin odottaa 69 vuotta, jolloin Ylistaron vapaapainin mestaruuskilpailuissa 2009 sarjassa 66 kg kultaa voitti Rolle Rantala, hopeaa Jonas Honkanen ja pronssia Jere Kunnas. Naispainin ensimmäiset arvokisat painittiin 1988 Dijonissa Ranskassa. Seuran ensimmäinen EM-mitalisti oli Hajar Ashtiani, joka paini alle 20-vuotiaiden EM-kisoissa pronssia 2002 Tiranassa Albaniassa sarjassa 46 kg. Seuran ensimmäisen MM-mitalin voitti Pauli Riihimäki 1951 kotikioissa Helsingissä. Riikimäen sarja oli vapaapainin yli 87 kg. Riihimäki voitti urallaan kaikkiaan kuusi yleisen sarjan suomenmestaruutta. Hänen edelleen on kivunnut vain Anvar Damlatzhan, joka voitti 2000-luvulla seitsemän mestaruutta. HPM:n ensimmäisen olympiamitalin, pronssisen, paini Eino Virtanen Berliinissä 1936 kreikkalais-roomalaisen painin välisarjassa. Luokka:Suomalaiset painiseurat Luokka:Helsinkiläiset urheiluseurat Luokka:Vuonna 1935 perustetut urheiluseurat
Indira Gandhin murha

pienoiskuva|Marttyyriuden polku Indira Gandhin muistomerkillä. Indira Gandhin murha tapahtui pääministerin virka-asunnon puutarhassa 31. lokakuuta 1984, kun 66-vuotias Gandhi oli palaamassa Peter Ustinovin haastattelusta Irlannin television dokumenttia varten. Tällöin kaksi Indira Gandhin sikhiläistä henkivartijaa, Satwant Singh ja Beant Singh, ampuivat häntä revolverilla ja konepistoolilla. Gandhi vietiin sairaalaan, jossa hänet todettiin kuolleeksi muutamia tunteja myöhemmin. Toisen hyökkääjistä, Beant Singhin, vartijat ampuivat välittömästi. Murhasta tuomittiin kuolemaan Satwant Singhin lisäksi myös Beant Singhin setä Kehar Singh. == Murhan tausta == Murha oli sikhien salaliitto ja kosto armeijan hyökkäyksestä sikhien Kultaiseen temppeliin. Gandhin ongelmaksi oli muodostunut Punjabin tilanne. Paikallinen aluejohtaja Jarnail Singh Bhindranwale oli valittu paikallisen kongressin johtoon Shiromani Akali Dal -puolueesta. Bhindranwale oli vangittu Amritsarissa murhasta epäiltynä, mutta vapauduttuaan 25 päivää myöhemmin hän linnoittautui henkivartijoiden kanssa Kultaiseen temppeliin osana Operaatio Sinistä tähteä. Gandhi antoi armeijalle käskyn puhdistaa Kultainen temppeli Bhindranwalesta ja hänen seuraajistaan 3. kesäkuuta 1984. Monien sikhien mielestä heidän pyhiä paikkojaan oli häväisty. == Hautajaiset == Indira Gandhi tuhkattiin valtiollisin kunniamenoin 3. marraskuuta 1984 Shakti Sthalin alueella, joka sijaitsee lähellä Mahatma Gandhin muistolle omistettua Raj Ghatia. Hänen vanhin poikansa Rajiv Gandhi sytytti polttohautauksen tulen. Indira Gandhin tuhkat siroteltiin seuraavana päivänä, sunnuntaina 4. marraskuuta 1984 hänen omasta toiveestaan Himalajan vuoristoon kohtaan, josta pyhä Ganges-joki saa alkunsa. Tuhkan sirotteli Intian ilmavoimien AN-12 koneesta Rajiv Gandhi, josta oli tullut Intian pääministeri tunteja äitinsä salamurhan jälkeen 31. lokakuuta 1984. == Lähteet == Luokka:Murhat Intiassa Luokka:Vuoden 1984 rikokset
Sheldon Cooper

Sheldon Lee Cooper on televisiosarjoissa Rillit huurussa ja Young Sheldon esiintyvä kuvitteellinen hahmo. Ensimmäisessä häntä esittää Jim Parsons ja jälkimmäisessä Iain Armitage. Hänen nuoruudestaan kertovan Young Sheldon -sarjan aikaan Sheldon asui itäisessä Texasissa perheensä kanssa, johon kuului hänen isoveljensä Georgie ja kaksoissiskonsa Missy. Hänen äitinsä Mary oli uskonnollinen ja oli kirkossa töissä. Hänen isänsä George oli laiskempaa elämää elävä jalkapallovalmentaja. Sen lisäksi Sheldonin tuttavapiiriin kuuluivat hänen ikätoveri ja älyllinen kilpailija Paige Swanson, professorit John Sturgis ja Grant Linkletter, sekä naapurin Billy Sparks. Sarjassa Rillit huurussa Sheldon asui Pasadenassa ystäviensä Leonardin, Pennyn, Rajeshin, Bernadetten, Stuartin, Howardin ja nykyisen puolisonsa Amyn kanssa. Sheldonin luonteenpiirteisiin kuuluvat korkea älykkyys ja mielenkiinto tieteisiin. Hän on lisäksi sosiaalisesti hyvin rajoittunut. Sheldonin luonteen on spekuloitu liittyvän autismiin. Sarjan luoja Chuck Lorre ei ole halunnut antaa Sheldonille autismin leimaa, mutta näyttelijä Jim Parsons on kertonut kokevansa hahmonsa niin. == Lähteet == Luokka:Televisiohahmot Luokka:Kuvitteelliset lapset Luokka:Kuvitteelliset nerot Luokka:Kuvitteelliset tieteilijät
Kylmälaite

Kylmälaite on laite, joka on tehty ruokien ja juomien säilyttämiseen viileänä. Kylmälaitteita ovat pakastimet, jääkaapit, jääkaappipakastimet, kylmäsäiliöt, viinikaapit ja kylmälaukut. Osa kylmälaitteista toimiin kaasulla. Joissakin kylmälaitteissa on jäähdytyskompressori. Useissa kylmälaitteissa on Led- tai LCD-näyttö. Joissakin jääkaapeissa on lasiovi, joissakin umpinaisissa jääkaapeissa on pakastinlokero. Jotkut pakastimet on muunnettavissa toimimaan osittain jääkaapin tavoin. Kylmälaitteissa on joskus vakiovarusteena metalliset korit. == Lähteet == Luokka:Kodinkoneet
Old Crow Medicine Show

Old Crow Medicine Show on vuonna 1998 perustettu yhdysvaltalainen folk- ja country-yhtye. Yhtye on julkaissut kymmenen studioalbumia ja neljä livealbumia. Alkuperäisjäsenistä jäljellä on enää laulaja Ketch Secor, joka soittaa myös viulua, huuliharppua, banjoa, kitaraa ja sikarilaatikkokitaraa. Legendaarinen bluegrass- ja countrymuusikko Doc Watson oli nostamassa yhtyettä pinnalle, kun vuonna 2000 hänen tytär oli törmännyt sattumalta yhtyeen katuesitykseen Pohjois-Carolinassa. Yhtye oli valikoinut soittopaikaksi saman paikan, mistä Doc Watson oli noussut pinnalle 1950-luvulla. Tytär haki sokean isänsä kuuntelemaan yhtyettä. Esityksen jälkeen Doc Watson kutsui yhtyeen jokavuotiselle MerleFest -festivaalille. Festivaali on nimetty Doc Watsonin edesmenneen Merle -pojan mukaan. Old Crow Medicine Show yhtyeen tunnetuin kappale on Wagon Wheel. Kappaleesta on julkaistu myös musiikkivideo. == Albumit == ==== Studioalbumit ==== * 1998 Trans:mission * 2000 Greetings From Wawa * 2004 O.C.M.S. * 2006 Big Iron World * 2008 Tennessee Pusher * 2012 Carry Me Back * 2014 Remedy * 2018 Volunteer * 2022 Paint This Town * 2023 Jubilee ==== Livealbumit ==== * 2001 Eutaw * 2003 Live * 2017 50 Years of Blonde on Blonde * 2019 Live At The Ryman Luokka:Yhdysvaltalaiset folkyhtyeet Luokka:Yhdysvaltalaiset country-yhtyeet
Röge

Röge (oik. Anton Kröger, s. 2000) on kotkalainen rap-artisti. Vuodesta 2024 lähtien Kröger on julkaissut musiikkia PME Recordsin kautta. Aiemmin hän julkaisi musiikkia Universalin kautta. Kröger on julkaissut kaksi mixtapea München (2024) ja Montreal (2024) sekä neljä EP:tä: RÖGER THAT (2022), Massiivinen (2023), Cooper (2024) ja Karmea Antoni (2024). Lisäksi hän on vieraillut muun muassa Stepan, Eevil Stöön sekä Aren ja Rekamin kappaleilla. Musiikinteon ohella Kröger harrastaa juoksua ja koripalloa. == Diskografia == === Mixtapet === * * === EP:t === * * * * === Singlet === * ”Usko mua” (2021) * ”Näytän” (2022) * ”VAR” (2022) * ”Must pois” (mukana Oka, 2022) * ”SORI BOO” (2023) * ”JVG” (2023) * ”Aki Palsanmäki” (mukana Stafa, 2023) * ”Huudimaratoonari” (2023) * ”Röge x OFF THE BOOTH (S2)” (2023) * ”Tim Duncan” (mukana VilleGalle, 2024) * ”Sä tiiät mitä meinaan” (2024) * ”Ketää ei kiinnosta kunnes kaikkii” (2024) === Vierailijana === * Rono – ”Nextii” (2022) * Shakkii – ”Pooloo ja fiilaa” (feat. Röge & Wayne Amor) (2024) * Stepa – ”Alas niinku valas” (2024) * Are ja Rekami – ”Takki auki” (2024) * Eevil Stöö – ”Röge Marsipaani” (2024) * SAFIRA - "Luuseri" (2024) == Musiikkivideot == * Usko mua (2021) * Röge x OFF THE BOOTH (S2) (2023) * Cooper-EP (2024) * Sä et oo mun huudi (feat. Stepa) (2024) * Tim Duncan (feat. VilleGalle) (2024) == Lähteet == Luokka:Suomalaiset hip hop -artistit Luokka:Vuonna 2000 syntyneet Luokka:Elävät henkilöt
The Westminster Review

The Westminster Review oli Lontoossa vuodesta 1824 kuukausittain ilmestyvä aikakauskirja, kannaltaan liberaali. Lehden perusti Jeremy Bentham. Lehden johdossa olivat myös James ja John Stuart Mill.Westminster Review. Tietosanakirja osa 10, palsta 1090. Tietosanakirja-osakeyhtiö, 1919. Lehti lakkasi ilmestymästä 1914. Yhdysvaltalaista versiota ilmestyi vielä muutamia numeroita.Wesminster Review. Online Books University of Pennsylvania. Viitattu 31.3.2024. == Lähteet == == Aiheesta muualla == Luokka:Brittiläiset aikakauslehdet Luokka:Lakkautetut lehdet
Røyrvikin kirkko

Røyrvikin kirkko () on Røyrvikin kunnassa Trøndelagin läänissä Norjassa sijaitseva puinen pitkäkirkko vuodelta 1901. ==Kuvia== Røyrvik kirke 2022 01.jpg|Alttari Røyrvik kirke 2022 04.jpg|Urkuparvi ==Lähteet== ==Aiheesta muualla== Luokka:Norjan puukirkot kirkko
Seurantadokumentti

Seurantadokumentti on dokumenttielokuvan tai dokumentaarisen televisiosarjan lajityyppi, jossa seurataan ajassa tapahtuvaa muutosta henkilöissä, ihmisyhteisössä, luonnossa tai muussa kohteessa viikkojen, kuukausien tai vuosien ajan. Menetelmä muistuttaa siis eri tieteissä käytettyä pitkittäistutkimusta. Seurantadokumentin lajityyppi juontaa juurensa 1960-luvulla syntyneisiin elokuvatyyleihin, kuten totuuselokuva (ransk. cinéma vérité), suora elokuva () ja havainnoiva elokuva (). Seurantadokumentti on perinteisesti kuvausryhmän sivusta seuraamia tapahtumia, mutta nykyisin se voi olla myös päähenkilön itsensä kevyellä kameralla tai puhelimella kuvaamaa videopäiväkirjaa. Seurantadokumentissa usein vältetään ulkopuolista kertojaääntä ja pyritään sen sijaan näyttämään tapahtumia sellaisenaan niitä kommentoimatta muuten kuin mahdollisesti niiden kokijoiden suulla aidoissa keskustelutilanteissa. Seurantadokumenttia pidetään myös yhtenä tositelevision lajityyppinä. Lyhyellä aikajaksolla tapahtuvia seurantadokumentteja ovat myös muun muassa fiktioelokuvien tai muiden hankkeiden tuotantovaiheista tehdyt making of -dokumentit sekä artistien kiertuedokumentit erityisesti, jos niiden päähenkilöissä tapahtuu elokuvan aikana jokin pysyvä muutos. ==Seurantadokumentteja== *Michael Aptedin ”Up series”, seitsemän vuoden välein tehty seurantadokumenttien sarja 14:stä vuoden 1957 paikkeilla syntyneestä britistä, kymmenestä miehestä ja neljästä naisesta, jotka valittiin 7-vuotiaina eri yhteiskuntaluokista ja taustoista sarjan ensimmäiseen osaan Seven Up! (1964). Heidän myöhemmistä vaiheistaan ja ajatuksistaan kerrotaan elokuvissa 7 Plus Seven (1970), 21 Up (1977), 28 Up (1984), 35 Up (1991), 42 Up (1998), 49 Up (2005), 56 Up (2012) ja 63 Up (2019). *Amerikkalainen perhe (tv-sarja, 1973) *10 vuotta köyhyydestä (1980) *Lentokenttä (tv-sarja 1996–), seuraa Heathrow’n lentoaseman arkea. *Joutilaat (2001) *Ypäjä (tv-sarja, 2013), seuraa hevosopiston naisopiskelijoita. *Tuntematon pakolainen (2016) *Yliopistollinen eläinsairaala (tv-sarja, 2018), Helsingin Viikin eläinsairaalan tapahtumia. *Sadan vuoden talo (tv-sarja, 2007), aiheena televisiotuottaja Juha-Pekka Ristmeren talonrakennusprojekti Porissa *brittiläinen Grand Designs – unelma-asunnot ja sen eri maissa tehdyt versiot kuten Grand Designs Suomi: tv-sarja, jossa kunkin kohteen seuranta kestää yleensä vain yhden jakson ajan *Suomineidot (2022) *Havumetsän lapset (2024) ==Lähteet== Luokka:Televisiotermit Luokka:Elokuvalajityypit
Brunnsvikin kansanopisto

Brunnsvikin kansanopisto () on ruotsalainen työväenliikkeen kansanopisto, joka perustettiin vuonna 1906 Ludvikassa. Toiminnasta vastaavat ABF ja LO. Korkeiden vuokrien takia opisto muutti vuonna 2012 Borlängeen. Ludvikassa on jälleen ollut sivutoimipiste vuodesta 2019. Vuodesta 2021 kansanopistolla on ollut toimintaa myös Gävlessä. ==Lähteet== ==Aiheesta muualla== * Brunnsvikin verkkosivut Luokka:Ruotsin kansanopistot Luokka:Borlängen kunta Luokka:Ludvikan kunta Luokka:Gävlen kunnan rakennukset ja rakennelmat
Byggnadsarbetareförbundet

Byggnadsarbetareförbundet (virallisesti Svenska Byggnadsarbetareförbundet; puhekielessä Byggnads) on ruotsalainen rakennusalan ammattiliitto, joka kuuluu keskusammattijärjestö Landsorganisationeniin. Se perustettiin vuonna 1949 useamman rakennusalan liiton yhdistyessä. Vuonna 2014 Byggnadsarbetareförbundetista tuli ensimmäinen ruotsalainen ammattiliitto, joka otti yhdistyssäännöissään käyttöön hen-pronominin. Byggnads och Kommunal.JPG|Järjestön pääkonttori Tukholmassa osoitteessa Hagagatan 2. ==Lähteet== Luokka:Ruotsalaiset ammattiliitot
Rebecca Lovell

Rebecca Lovell (s. 30. tammikuuta 1991 Georgia, Yhdysvallat) on yhdysvaltalainen muusikko, joka tunnetaan Larkin Poe -yhtyeen laulajana, lauluntekijänä ja kitaristina. Hän soittaa yhtyeessä yhdessä siskonssa Megan Lovellin kanssa. == Yksityiselämä == 6\. lokakuuta 2019 Lovell meni naimisiin Tyler Bryantin kanssa, joka on rock-yhtyeen Tyler Bryant & the Shakedown kitaristi ja laulaja. == Lähteet == == Aiheesta muualla == Luokka:Yhdysvaltalaiset muusikot Luokka:Vuonna 1991 syntyneet Luokka:Rockmuusikot Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Elävät henkilöt
Arvid Thorberg

Arvid Thorberg (1877–1930) oli ruotsalainen sosiaalidemokraattinen poliitikko ja ammattiliittojen keskusjärjestön Landsorganisationenin puheenjohtaja vuosina 1920–1930. Hän toimi myös kansanedustajana valtiopäivien toisessa kamarissa 1920-luvulla. Thorberg oli kotoisin Södermanlandin Kärnbosta. Puheenjohtajana hän taisteli kommunistien vaikutusvaltaa vastaan ammattiyhdistysliikkeessä. Thorberg kuoli yllättäen sydänkohtaukseen 53-vuotiaana erään valtiopäivillä pitämänsä puheenvuoron jälkeen. Norra, Thorberg, Arvid.JPG|thumb|upright|left|Thorbergin hauta Norra begravningsplatsenilla. ==Lähteet== ==Aiheesta muualla== Luokka:Ruotsalaiset ammattiyhdistysjohtajat Luokka:Ruotsin sosiaalidemokraattisen työväenpuolueen poliitikot Luokka:Vuonna 1877 syntyneet Luokka:Vuonna 1930 kuolleet
Megan Lovell

Megan Lovell (s. 12. toukokuuta 1989 Georgia, Yhdysvallat) on yhdysvaltalainen muusikko, joka yhdessä siskonsa Rebecca Lovellin kanssa muodostaa Larkin Poe -yhtyeen. Lovellin pääsoittimet ovat lap steel -kitara ja dobro, mutta hän myös laulaa harmonioita. == Lähteet == == Aiheesta muualla == * Larkin Poen kotisivut Luokka:Yhdysvaltalaiset muusikot Luokka:Yhdysvaltalaiset rockmuusikot Luokka:Vuonna 1989 syntyneet Luokka:Elävät henkilöt
Aarne Seikkula

Armas Aarne Andreas Seikkula (1. huhtikuuta 1889 Helsinki – 6. syyskuuta 1961 Hamina)Kuolinilmoitus, Armas Aarne Andreas Seikkula, Uusi Suomi, 1961, No 241, sivu 3, julkaistu 8.9.1961 oli suomalainen varatuomari ja Haminan pormestari.50-vuotias. Pormestari Aarne Seikkula, Helsingin Sanomat, 1.4.1939, nro 88, s. 10, Kansalliskirjaston digitaaliset aineistot Seikkula pääsi ylioppilaaksi 1908. Hän suoritti oikeustutkinnon 1913 ja ylemmän hallintotutkinnon 1914 ja sai varatuomarin arvon 1916. Seikkula oli Haminan pormestarina vuodesta 1919 lähtien, ja vuodesta 1934 lähtien hän toimi samalla reserviupseerikoulun sotatuomarina. == Lähteet == Luokka:Suomalaiset juristit Luokka:Haminan pormestarit ja kaupunginjohtajat Luokka:Vuonna 1889 syntyneet Luokka:Vuonna 1961 kuolleet
Džan-Ali

Džan-Ali (, ; venäläisissä kronikoissa nimellä Janalei / Jenalei, Яналей, Еналей) oli Kasimin (1519–1532) sekä Kazanin (1532–1535) kaanikunnan kaani. Hänen isänsä oli kaani Šeih-Aulijar (Şəyexəwliyər) ja veljensä kaani Šah-Ali (Şahğali). Vasili III:n asettaman Džan-Alin hallitessa Kasimovia tataarirykmentit osallistuivat Venäjän joukkojen kampanjoihin Krimin kaanikuntaa vastaan (1531). ==Lähteet== Luokka:Kaanit Luokka:Kazanin historia
Hozierin diskografia

Tämä artikkeli käsittelee Hozierin diskografiaa. == Albumit == * Hozier (2014) * Wasteland, Baby! (2019) * Unreal Unearth (2023) == EP:t == * Take Me to Church (2013) * From Eden (2014) * Spotify Sessions London (2014) * Live in America (2015) * Nina Cried Power (2018) * Spotify Singles (2019) * Eat Your Young (2023) * Unheard (2024) == Singlet == === Pääartistina === * ”Take Me to Church” (2013) * ”From Eden” (2014) * ”Sedated” (2014) * ”Work Song” (2015) * ”Someone New” (2015) * ”Jackie & Wilson” (2015) * ”Cherry Wine” (2016) * ”Better Love” (2016) * ”Nina Cried Power” (Mavis Staplesin kanssa) (2018) * ”Movement” (2018) * ”Almost (Sweet Music)” (2019) * ”Dinner & Diatribes” (2019) * ”The Bones (remix)” (Maren Morrisin kanssa) * ”Jackboot Jump” (2019) * ”The Parting Glass” (2020) * ”Swan Upon Leda” (2022) * ”Eat Your Young” (2023) * ”Francesca” (2023) * ”Unkown / Nth” (2023) * ”De Selby (Part 2)” (2023) * ”Northern Attitude” (Noah Kahanin kanssa) * ”Too Sweet” (2024) === Vierailevana artistina === * Tell It To My Heart (Medusa featuring Hozier) (2021) Luokka:Diskografiat
Gustaf af Wetterstedt

Gustaf af Wetterstedt (1776–1837) oli ruotsalainen kreivi, virkamies ja diplomaatti. Hänen isänsä oli Suomen maanmittauskonttorin johtaja Erik af Wetterstedt.Wetterstedt, Gustaf af, Tietosanakirja. Osa 10, palsta 1098. Tietosanakirja-osakeyhtiö 1919 Upseeriksi 1794 tultuaan Wetterstedt siirtyi pian virkamiesuralle ulkoasiainvirastoon. Hän oli 1805–1809 Kustaa IV Aadolfin kabinettisihteerinä, 1809–1824 hovikanslerina. Vuosina 1813–1814 hän suoritti diplomaattisia tehtäviä kruununprinssi Kaarle Juhanan kansliapäällikkönä ja Ruotsin valtuutettuna Napoleonia vastaan liittoutuneiden valtojen päämajassa ja ensimmäistä Pariisin rauhaa neuvoteltaessa sekä sittemmin Norjan kanssa käydyissä neuvotteluissa. Hovikanslerina hän toimi välittäjänä hallituksen ja valtiopäivien virallisissa suhteissa. Hän herätti tyytymättömyyttä lakkauttamalla hallitukselle vastenmielisiä sanomalehtiä. Wetterstedt oli vuodesta 1824 ulkoasiainministeri. Häneltä puuttui johtavan valtiomiehen ominaisuudet, mutta hän oli taitava ja notkea diplomaatti, joka osasi sovittaa toimintansa tilanteen mukaan. Hän oli vuodesta 1811 Ruotsin akatemian jäsen. ==Lähteet== ==Aiheesta muualla== Luokka:Ruotsalaiset virkamiehet Luokka:Ruotsalaiset diplomaatit Luokka:Ruotsin ministerit Luokka:Vuonna 1776 syntyneet Luokka:Vuonna 1837 kuolleet
Hannu Rantala (painija)

Hannu Matias Rantala (s. 27. tammikuuta 1962 Teuva) on suomalainen vapaapainija. Hän paini huippuvuosinaan 74-kiloisten sarjassa. Rantala voitti Suomen-mestaruuden vuosina 1984, 1985, 1986, 1988 ja 1989 edustaessaan Teuvan Rivakkaa. Hän sijoittui Euroopan-mestaruuskilpailuissa seitsemänneksi vuonna 1985 ja kahdeksanneksi vuonna 1989. Kilpauransa hän päätti lopettaa esikoisensa syntymävuonna 1989. Urheilu-uran ohessa liikunnanopettajaksi opiskelleelle ja Töölön yhteiskoulusta työpaikan saaneelle Hannulle valmennuspuolelle siirtyminen tuli luontevana jatkona. Helsingin Paini-Miesten päävalmentajana Hannu Rantala aloitti vuonna 1990. Rantala on ollut ja on edelleen Helsingin Paini-miesten kasvussa ja kehityksessä merkittävä hahmo. Uransa aikana hän on ollut mukana satojen nuorten urheilijoiden elämässä. Seuratoiminnan ja valmentamisen ohessa Rantala on tehnyt merkityksellistä työtä myös laajemmin koko painiurheilun ja erityisesti suomalaisen vapaapainin kehityksen eteen. Hannu Rantala juhlisti 30 vuottaan valmentajana Helsingin Paini-Miehissä vuonna 2020. Suomen Painiliitto on palkinnut Hannu Rantalan kunnianosoituksena hänen suomalaisen painin eteen tekemälleen työlle Painiliiton kultaisella ansiomerkillä vuonna 2021. == Lähteet == Luokka:Suomalaiset vapaapainijat Luokka:Vuonna 1962 syntyneet Luokka:Elävät henkilöt
Mia Myllymäki

Mia Myllymäki (s. 1985) on suomalainen kirjailija, koulutukseltaan kemiantekniikan insinööri. Myllymäen tunnetuin teos on hänen neljäs romaaninsa Huomistarhuri, joka on spekulatiivista fiktiota. Hänen kolme ensimmäistä romaaniaan ilmestyivät Osuuskumman kustantamana. Myllymäen Huomistarhuria luonnehditaan Helsingin Sanomissa maailmanlopun kuvastoon toivoa luovaksi. Myllymäki on esiintynyt muun muassa Ylen Luomiskertomus- podcastissa. Myllymäki asuu Kokkolassa. == Teokset == * == Lähteet == == Aiheesta muualla == * Mia Myllymäki pohtii kirjassaan, millaisia yhteiskuntia syntyisi, jos kaikki aloitettaisiin alusta Luokka:Suomalaiset kirjailijat Luokka:Vuonna 1985 syntyneet Luokka:Elävät henkilöt
Voiöljy

Voiöljy eli kirkastettu voi on voista erotettua sataprosenttista rasvaa. Voiöljyä ei tarvitse säilyttää viileässä ja se kestää kasviöljyjä paremmin kuumentamista. Voiöljy valmistetaan kuumentamalla voita, kunnes sen sisältämä vesi haihtuu pois ja voin proteiinit, laktoosi ja mahdollinen maitohappo erottuvat seoksen ylä- ja alafaasiin. Pinnalle muodostunut laktoosipitoinen vaahto kuoritaan pois, minkä jälkeen lämpimänä kirkas voiöljy kaadetaan uuteen astiaan ilman pohjasakkaa. Sen jälkeen menettely uusitaan vielä kertaalleen. Voiöljy eroaa pidempään kuumennetusta gheestä siten, että siitä puuttuu voin karamellisoituneiden ainesosien antama toffeenmaku. == Lähteet == Luokka:Ravintorasvat
Kuppilat kuntoon, Ville Haapasalo ja Pipsa Hurmerinta!

Kuppilat kuntoon, Ville Haapasalo ja Pipsa Hurmerinta! on suomalainen tositelevisiosarja. Ohjelman formaatti perustuu Gordon Ramsayn Kurjat kuppilat -sarjaan. Aiemmista kausista poiketen (Kuppilat kuntoon, Jyrki Sukula! ja Kuppilat kuntoon, Hans Välimäki!) tällä tuotantokaudella kuppiloita auttamassa on yhden sijaan kaksi henkilöä. == Jaksot == === Ensimmäinen tuotantokausi === 7\. tuotantokausi Suomen Kuppilat kuntoon -sarjassa. Jakso Paikkakunta Ravintola Ensiesitys 1\. Hamina Rampsi 10.4.2024 2\. Espoo Vermo 17.4.2024 3\. Rautalampi Nuapuri 24.4.2024 4\. Toijala Leskirouva 1.5.2024 5\. Helsinki Park Hotel 8.5.2024 6\. Naantali Metsätähti 15.5.2024 7\. Karjaa Green Mama's 22.5.2024 8\. Nuuksio Cafe Haukka 29.5.2024 == Aiheesta muualla == * Ohjelma Ruutu-palvelussa Luokka:2020-luvun suomalaiset tositelevisiosarjat Luokka:Ruokaohjelmat
Riina Kuuselo

Riina Kuuselo (s. 1978) on suomalainen suunnistaja. MM-kilpailuissa Kuuselon parhaat saavutukset ovat 17. sijat sprintissä Västeråsin MM-kilpailuissa 2004 ja keskimatkalla Aichin MM-kilpailuissa 2005. EM-kilpailuissa hänen paras saavutuksensa on keskimatkan 11. sija Otepään EM-kilpailuissa 2006. Suunnistuksen maailmancupin kokonaiskilpailussa hänen paras sijoituksensa on 15. sija vuodelta 2006. Yksittäisessä maailmancupin osakilpailussa hän on parhaimmillaan sijoittunut kuudenneksi keskimatkan kilpailussa vuonna 2014. Nuorten MM-kilpailuissa hän on saavuttanut maailmanmestaruuden Reimsissa vuonna 1998. Henkilökohtaisilla matkoilla hän on sijoittunut parhaimmillaan neljänneksi pitkällä matkalla Leopoldsburgissa vuonna 1997. Kuuselo on voittanut Venlojen viestin kaksi kertaa Tampereen Pyrinnön joukkueessa vuosina 1999 ja 2010. == Lähteet == Luokka:Suomalaiset suunnistajat Luokka:Vuonna 1978 syntyneet Luokka:Elävät henkilöt
Air Alps

Air Alps oli itävaltalainen alueellinen lentoyhtiö, joka oli toiminnassa vuosina 1998–2013. Se liikennöi alppikohteisiin Italiassa, Itävallassa ja Saksassa. Yhtiö laajensi vuosien varrella verkostoaan ja laivastoaan, ja se nousi yhdeksi Euroopan tärkeimmistä alueellisista lentoyhtiöistä liikennöiden erityisesti talvihiihtokaudella. Yhtiö kärsi usein taloudellisista vaikeuksista. Se joutui vuonna 2013 konkurssiin, ja myi koko laivastonsa ja irtisanoi kaikki työntekijänsä. == Lähteet == == Aiheesta muualla == Luokka:Entiset itävaltalaiset lentoyhtiöt
Slīteren majakka

Slīteren majakka on rakennettu 1848–1850. Alueella on ollut valetulia 1000-luvulta alkaen, millä oli houkuteltu laivoja purjehtimaan karille, jotta niiden hylyt olisi voitu ryöstää. Alue on voinut olla myös pyhä paikka koska vanhoissa kartoissa alueeseen viitataan Domkalnsina ja Baznīckalnsina. 1800-luvulla paroni Osten-Sacken kaadatti puita ja teki mäestä maamerkin kalastajien merenkululle. Tämän vuoksi 24-metrinen kivinen majakkatorni rakennettiin alueelle. Alue kuuluu nykyään Slīteren kansallispuistoon. https://www.latvia.travel/fi/nahtavyys/sliteren-kansallispuisto Majakalla on järjestetty kansainvälinen majakka- ja majakkalaivaviikonloppu useita kertoja: 2002, 2003, 2005, 2012, 2017 ja 2021. Tässä ohjelmassa sen tunnus on LV0003 eli Latvian kolmas majakka- tai majakkalaiva. Latviassa ei ole ohjelmassa niin kuin joillain muilla mailla majakkalaivaa. Lisäksi yksi kohteista linjaloisto. Toisessa ohjelmassa, maailman majakkaluettelossa sen tunnus on LAT-15, mitä käytettiin aluksi oman Illw-tunnuksen asemesta. http://wlol.arlhs.com/lighthouse/LAT15.html Kolmas tapa merkitä majakka on käyttää Maidenhead -locator-1980 -ruutua yleensä kuudella merkillä KO17DP. http://wlol.arlhs.com/index.php?mode=zones&zone;=LAT https://www.f5len.org/tools/locator/ == Lähteet == Luokka:Talsi Luokka:Latvian majakat
Tamina Snuka

Sarona Moana Marie Reiher Snuka-Polamalu (s. 10. tammikuuta 1978 Vancouver (Washington), USA)Tamina Wrestlingdata-sivustolla on yhdysvaltalainen showpainija. Snuka-Polamalu työskentelee WWE-showpainiorganisaatiossa nimellä Tamina Snuka. Hän on Smackdown-brändin alaisuudessa. Hän on yhdeksänkertainen WWE 24/7 -mestari ja kerran WWE Women’s Tag Team Championship-mestari. Hän on showpainija Jimmy Snukan tytär. ==Ura== Tamina teki debyyttinsä WWE:ssä toukokuussa 2010 yhdessä Jimmy ja Jey Uson kanssa hyökkäämällä Hart Dynastyn kimppuun.Family legacy important to Rikishi FatuViitattu 1.4.2024 Tämän jälkeen he ottelivat useita otteluita kuuden hengen sekajoukkueottelussa Hart Dynastya vastaan ilman suurempaa menestystä. Tamina on kuulunut WWE:n aikana Team B.A.D.-joukkueeseen yhdessä Naomin ja Sasha Banksin kanssaTeam BAD Wrestlinfdata-sivustollaViitattu 1.4.2024. Lisäksi hän toimi WWE Divas Championship-mestari AJ Leen henkivartijanaPARKS'S WWE SMACKDOWN REPORT 9/27: Ongoing "virtual time" coverage of Friday show, including Dolph Ziggler vs. Dean Ambrose in U.S. Title rematchViitattu 1.4.2024 Tamina ei ole saavuttanut uransa aikana tärkeimpiä henkilökohtaisia mestaruusvoittoja. Hän on voittanut kerran WWE Women’s Tag Team Championship-mestaruuden yhdessä Natalyan kanssa. He voittivat vuonna 2021 Smackdown-ohjelmassa Shayna Baszlerin ja Nia Jaxin5/14 WWE Friday Night Smackdown results: Powell’s review of Shayna Baszler and Nia Jax vs. Tamina and Natalya for the WWE Women’s Tag Titles, Rey Mysterio vs. Dolph Ziggler, the final push for WrestleMania BacklashViitattu 1.4.2024. He pitivät mestaruutta hallussaan 129 päivää. Lisäksi Tamina on pitänyt hallusssaan yhdeksän kertaa WWE 24/7 Championship-mestaruutta.24/7 ChampionshipViitattu 1.4.2024 ==Yksityiselämä== Snuka on samoalaista ja fidziläistä syntyperää. Tamina on edesmenneen WWE Hall of Famen jäsenen Jimmy Snukan toinen tytär. Hän on äitinsä kautta osa Anoaʻi-painiperhettä, johon kuuluu muun muassa The Rock, Roman Reigns ja Rikishi.Dwayne 'The Rock' Johnson Mourns Uncle Jimmy 'Superfly' Snuka: Inside the Samoan Family's Wrestling RootsViitattu 1.4.2024 Taminalla on kaksi tytärtä.8 WWE Women Who Quietly Became Mothers (And 8 Men Who Became Fathers)Viitattu 1.4.2024 ==Lähteet== Luokka:Yhdysvaltalaiset showpainijat Luokka:Vuonna 1978 syntyneet Luokka:Elävät henkilöt
Laura Žemberyová

Laura Žemberyová (s. 20. elokuuta 2001) on slovakialainen jalkapalloilija, pelipaikaltaan keskikenttäpelaaja tai hyökkääjä. Hän edustaa Yhdysvalloissa Cincinnatin yliopiston Cincinnati Bearcats -joukkuetta, johon hän siirtyi Alabaman yliopiston UAB Blazersista vuonna 2023. Euroopassa hän edusti viimeksi tšekkiläistä Slavia Prahaa vuonna 2020. Hän on pelannut maaliskuun 2024 loppuun mennessä 21 maaottelua Slovakian naisten maajoukkueessa. Hän pelasi ensimmäisen naisten maaottelunsa kesäkuussa 2019. == Lähteet == Luokka:Slovakialaiset jalkapalloilijat Luokka:Vuonna 2001 syntyneet Luokka:Elävät henkilöt
Valentína Šušolová

Valentína Šušolová (s. 1. marraskuuta 1995) on slovakialainen jalkapalloilija, pelipaikaltaan puolustaja. Hän edustaa tšekkiläistä Slovan Libereciä, johon hän siirtyi vuonna 2016 saman maan Slavia Prahasta. Hän on pelannut maaliskuun 2024 loppuun mennessä 51 maaottelua Slovakian naisten maajoukkueessa. Hän pelasi ensimmäisen naisten maaottelunsa elokuussa 2015. == Lähteet == Luokka:Slovakialaiset jalkapalloilijat Luokka:Vuonna 1995 syntyneet Luokka:Elävät henkilöt
Ľudmila Maťavková

Ľudmila Maťavková (s. 11. huhtikuuta 1998) on slovakialainen jalkapalloilija, pelipaikaltaan keskikenttäpelaaja. Hän siirtyi Slovan Bratislavasta Belgiaan vuonna 2020 ja on edustanut siellä yhden kauden Charleroita, kaksi kautta Club YLA:ta ja kesästä 2023 alkaen Anderlechtia. Hän on pelannut maaliskuun 2024 loppuun mennessä Slovakian naisten maajoukkueessa 37 maaottelua ja tehnyt niissä kolme maalia. Hän pelasi ensimmäisen naisten maaottelunsa marraskuussa 2016. == Lähteet == Luokka:Slovakialaiset jalkapalloilijat Luokka:Vuonna 1998 syntyneet Luokka:Elävät henkilöt
Andrea Horváthová

Andrea Horváthová (s. 5. lokakuuta 1995) on slovakialainen jalkapalloilija, pelipaikaltaan puolustaja. Hän edustaa puolalaista Czarni Sosnowieciä, johon hän siirtyi kotimaastaan vuonna 2019. Hän on pelannut maaliskuun 2024 loppuun mennessä Slovakian naisten maajoukkueessa 64 maaottelua. Hän pelasi ensimmäisen naisten maaottelunsa huhtikuussa 2015. == Lähteet == Luokka:Slovakialaiset jalkapalloilijat Luokka:Vuonna 1995 syntyneet Luokka:Elävät henkilöt
Patrícia Hmírová

Patrícia Hmírová (s. 30. marraskuuta 1993) on slovakialainen jalkapalloilija, pelipaikaltaan hyökkääjä. Hän on pelannut vuoden 2012 jälkeen Puolassa, Sveitsissä ja Kyproksella, ja kesästä 2022 alkaen hän on edustanut espanjalaista Sporting de Huelvaa. Hän on pelannut maaliskuun 2024 loppuun mennessä Slovakian naisten maajoukkueessa 114 maaottelua ja tehnyt niissä 25 maalia. Hän pelasi ensimmäisen naisten maaottelunsa toukokuussa 2012. == Lähteet == Luokka:Slovakialaiset jalkapalloilijat Luokka:Vuonna 1993 syntyneet Luokka:Elävät henkilöt
Tamara Morávková

Tamara Morávková (s. 2. tammikuuta 2003) on slovakialainen jalkapalloilija, pelipaikaltaan keskikenttäpelaaja tai hyökkääjä. Hän edustanut kotimaassaan viimeksi Slovan Bratislavaa vuoteen 2021 ja sen jälkeen Tšekissä Slováckoa ja vuodesta 2023 alkaen Slavia Prahaa. Hän on pelannut maaliskuun 2024 loppuun mennessä Slovakian naisten maajoukkueessa 17 maaottelua ja tehnyt niissä kolme maalia: syyskuussa 2023 Kroatiaa sekä helmikuussa 2024 niin vieras- kuin kotiottelussakin Latviaa vastaan. Hän pelasi ensimmäisen naisten maaottelunsa syyskuussa 2022. == Lähteet == Luokka:Slovakialaiset jalkapalloilijat Luokka:Vuonna 2003 syntyneet Luokka:Elävät henkilöt
Dominika Škorvánková

Dominika Škorvánková (s. 21. elokuuta 1991) on slovakialainen jalkapalloilija, pelipaikaltaan keskikenttäpelaaja. Hän edustanut kotimaassaan viimeksi Slovan Bratislavaa vuoteen 2012. Tämän jälkeen hänen seurojaan ovat olleet itävaltalainen Neulengbach vuoteen 2015, saksalaiset Sand vuoteen 2017 ja Bayern München vuoteen 2020, ranskalainen Montpellier vuoteen 2023 sekä nykyisin italialainen Como. Hän on pelannut maaliskuun 2024 loppuun mennessä Slovakian naisten maajoukkueessa 124 maaottelua ja tehnyt niissä 16 maalia. == Lähteet == Luokka:Slovakialaiset jalkapalloilijat Luokka:Vuonna 1991 syntyneet Luokka:Elävät henkilöt
Martina Šurnovská

Martina Šurnovská (s. 10. helmikuuta 1999) on slovakialainen jalkapalloilija, pelipaikaltaan keskikenttäpelaaja tai hyökkääjä. Hän edustanut kotimaassaan viimeksi Slovan Bratislavaa vuoteen 2019. Tämän jälkeen hän on pelannut yhden kauden kyproslaisessa Apollonissa ja vuodesta 2020 tšekkiläisessä Slavia Prahassa. Hän on pelannut maaliskuun 2024 loppuun mennessä Slovakian naisten maajoukkueessa 63 maaottelua ja tehnyt niissä kuusi maalia. Hän pelasi ensimmäisen naisten maaottelunsa elokuussa 2015. == Lähteet == Luokka:Slovakialaiset jalkapalloilijat Luokka:Vuonna 1999 syntyneet Luokka:Elävät henkilöt
Kristína Košíková

Kristína Košíková (s. 20. joulukuuta 1993) on slovakialainen jalkapalloilija, pelipaikaltaan puolustaja. Hän edustanut kotimaassaan viimeksi Slovan Bratislavaa vuoteen 2015. Tämän jälkeen hän on pelannut Tšekissä, jossa hänen seurojaan ovat olleet Bohemians Praha, Dukla Praha, Slovan Liberec ja vuodesta 2023 Slavia Praha. Hän on pelannut maaliskuun 2024 loppuun mennessä Slovakian naisten maajoukkueessa 51 maaottelua ja tehnyt niissä yhden maalin, elokuussa 2014 ensimmäisessä maaottelussaan Kroatiaa vastaan. == Lähteet == Luokka:Slovakialaiset jalkapalloilijat Luokka:Vuonna 1993 syntyneet Luokka:Elävät henkilöt